als_Latn dik_Latn sag_Latn
Kandidati për kryeministër i “Vetëvendosjes” Albin Kurti, pasi votoi në Fakultetin Ekonomik- Juridik ku është e vendosur qendra 1913E e konsideroi motin të përshtatshëm për të votuar.
“Dalja e qytetarëve do të jetë masive, moti është i përkryer s’ka as shi as diell”, tha Kurti.
Ai më pas siguroi se gjithçka do të shkojë si duhet.
“Urime festa e demokracisë sepse komisionarët dhe vëzhguesit tanë, në bazë të informacioneve edhe KQZ i kanë marrë të gjitha masat që gjithçka të shkojë siç duhet dhe si është më së miri”, tha Kurti.
Zgjedhjet e parakohshme që do të zhvillohen sot, u caktuan pasi Kuvendi i Kosovës me një mocion mosbesimi rrëzoi qeverinë më 10 maj.
Të drejtë vote në zgjedhjet e 11 qershorit kanë 1 milion e 872 mijë e 941 votues në 889 qendra votimi.
Votues që kanë të drejtë vote për herë të parë janë 118 mijë e 448 persona, ndërsa nga listat janë larguar 33 mijë e 542 persona të vdekur.
Zgjedhjet do të monitorohen nga 30 mijë vëzhgues, 100 nga ta të BE-së.
als_Latn als_Latn als_Latn als_Latn als_Latn als_Latn als_Latn als_Latn